CONCURS DE FOTOGRAFIA SANT ALBERT MAGNE 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53985)
  + [Valencià](/va/acuerdo/53817)






Selector de idioma

Leer

* [Español](/es/acuerdo/53424)
* [Valencià](/va/acuerdo/53224)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE FOTOGRAFIA SANT ALBERT MAGNE 2024[Butlletí Oficial Universitat d'Alacant](/ca/Publicacion)
=====================================================================================================

Secretaria General

Butlletí Oficial Universitat d'Alacant





CONCURS DE FOTOGRAFIA SANT ALBERT MAGNE 2024

Data d'aprovació
:   15/10/2024

Data de publicació
:   16/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53479)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53422)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53361)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE FOTOGRAFIA SANT ALBERT MAGNE 2024&url=https://www.boua.ua.es/va/acuerdo/53971)

**Títol:** CONCURS DE FOTOGRAFIA SANT ALBERT MAGNE 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 15 d'octubre de 2024

CONCURS DE FOTOGRAFIA SANT ALBERT MAGNE 2024

1.    Objecte de la convocatòria

L'objecte d'aquesta convocatòria és la concessió, en règim de concurrència competitiva, de premis de fotografia científica i de naturalesa i medi ambient, en l'edició anual emmarcada en els actes de Sant Albert Magne organitzats per la Facultat de Ciències.

2.    Requisits

Podran participar-hi totes les persones que siguen membres de la comunitat universitària que integra la Universitat d'Alacant, com també antic alumnat d'aquesta universitat.

El concurs consta de dues categories:

a.  Fotografia científica.

b.  Natura i medi ambient.

Cada concursant podrà presentar com a màxim dues fotografies íntegrament originals i inèdites en cada modalitat.

3.    Nombre i dotació dels premis

Les dues categories del concurs tenen la mateixa dotació. Es concedirà un primer premi de 200 € i un segon de 100 € en cadascuna.

4.    Termini i procediment de presentació de les fotografies

4.1. Termini de presentació

La convocatòria es publicarà en el BOUA amb caràcter informatiu prèviament a la publicació del seu extracte en el DOGV.

·         El termini de presentació de les fotografíes per al concurs s'obrirà del 24 d'octubre al 6 de novembre de 2024

·         Exposició pública de les obres presentades. Totes les fotografies seran exposades en els taulons situats en el passadís de la planta baixa de la Fase II de la Facultat de Ciències. Les fotografies no premiades podran ser arreplegades pels seus autors des del 15 de gener fins al 28 de febrer de 2025, en la consergeria de la Fase II.

4.2. Procediment de presentació

Les fotografies hauran de ser presentades, obligatòriament, a través del formulari que, a aquest efecte, s'habilitarà en la pàgina web de la Facultat de Ciències <https://ciencias.ua.es/va/activitats/concurs-fotografia/concurs-de-fotografia-sant-albert-magne.html>.

Les fotografies en paper fotogràfic es presentaran en la secretaria de la Facultat de Ciències, en un sobre tancat, indicant a quina categoria pertanyen.

És obligatòria la presentació de cadascuna de les fotografies en dos suports: electrònic i en paper fotogràfic. No entraran en concurs les fotografies que siguen presentades en un únic suport.

·         Requisits tècnics en totes dues categories:

o   En format electrònic: Les fotografies hauran de tenir com a màxim 4 Mb i una resolució mínima de 72 ppp (píxels per polzada). Hauran d'estar en format jpg, gif o png. El nom de l'arxiu haurà de ser el títol de la fotografia.

o   En format paper fotogràfic: No podran superar els 90 cm. sumant els quatre costats. Aniran muntades sobre una cartolina negra semirígida. Sota la fotografia, de manera centrada i en paper blanc pegat sobre la cartolina negra, s'inclourà el títol de la fotografia i el pseudònim de l'autora o autor. No hi ha de figurar el seu nom amb la finalitat de garantir l'anonimat de cada obra.

·         Característiques tècniques especials de la categoria de fotografia científica:

S'admetran a concurs les obres realitzades mitjançant instruments i tècniques que habitualment s'utilitzen en aquesta mena de fotografia; l'autor o autora han especificar, en aquest cas, quina tècnica i/o procés ha emprat per a realitzar la imatge.

La participació en el concurs implica l'acceptació d'aquestes bases. Si alguna s'incompleix, es desqualificarà la persona concursant.

Qualsevol altre aspecte no inclòs en aquestes bases serà resolt, si és el cas, per la comissió de valoració.

5.    Control previ de l'originalitat de les obres

Mitjançant el programari adient, la Facultat de Ciències comprovarà que les fotografies que es presenten al concurs són originals íntegrament i que no han estat inspirades en l'obra d'un altre autor o autora, ni en la idea, ni en l'execució. No s'acceptaran fotomuntatges ni fotografies remostrejades, retocades en el contingut de la imatge o modificades de manera parcial.

Les fotografies que no complisquen aquestes condicions no seran admeses a concurs.

Una volta que hagen superat el control previ d'originalitat de les obres, en les fotografies que participen en concurs només es permetran els ajustaments de corbes, nivells, lluentor, contrast i saturació. La comissió de valoració es reserva el dret de demanar l'arxiu original JPG o RAW per a comprovar-hi el compliment d'aquestes normes.

Seran desqualificades les fotografies els drets de propietat intel·lectual de les quals no pertanguen íntegrament i sense excepció a qui participe en el concurs. Les persones participants seran responsables de les reclamacions que es puguen produir per drets de propietat intel·lectual o d'imatge de tercers.

6.    Criteris d'adjudicació dels premis

La comissió de valoració tindrà en compte per a la valoració de les obres, en les dues categories, els criteris següents:

|  |  |
| --- | --- |
| a)     Tècnica. Exposició, enquadrament, il·luminació... | fins a 2 punts |
| b)     Composició i estil | fins a 2 punts |
| c)     Adequació a la temàtica a la qual es presenta | fins a 2 punts |
| d)     Rigor científic i/o representativitat | fins a 2 punts |
| e)     Originalitat | fins a 2 punts |

La comissió podrà declarar desert el concurs en una o en les dues categories, si cap de les fotografies presentades aconsegueix un mínim de 5 punts. La facultat de Ciències es reserva el dret de no celebrar el concurs en el cas que s'hi inscriguen menys de 20 participants.

7.    Òrgan gestor i comissió de valoració

7.1. Òrgan gestor

L'òrgan gestor de la convocatòria, la degana de la Facultat de Ciències, s'encarrega de l'ordenació i la instrucció del procediment, i acorda totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. Les dades de contacte són [msuq.seehevrc@cs.me](mailto:vxlx.xctnqgce@em.kx).

Quan la sol·licitud no reunisca els requisits de la convocatòria, es notificarà a la persona sol·licitant perquè realitze l'esmena en el termini de 3 dies hàbils.

7.2. Comissio de valoració

La comissió de valoració realitzarà l'avaluació de les sol·licituds admeses i elaborarà un informe de valoració. La resolució de concessió de premis es publicarà en la web de la Facultat de Ciències, <https://ciencias.ua.es/va/activitats/concurs-fotografia/concurs-de-fotografia-sant-albert-magne.html>.

La comissió tindrà la següent composició:

·         La degana de la Facultat de Ciències o persona que la substituïsca, que actuarà com a presidenta.

·         El vicedegà de Transferència i Projecció Social de la Facultat de Ciències o persona que el substituïsca.

·         La presidenta o president de la delegació d'estudiants o persona que la substituïsca.

·         L'administradora del centre o persona que la substituïsca del col·lectiu del PTGAS.

·         Un/a tècnic/a pertanyent al Taller d'Imatge de la Universitat d'Alacant.

La comissió de valoració emetrà la decisió citant les fotografies premiades únicament amb el seu títol, i només coneixerà la identitat dels autors o autores després que s'haja produït la resolució, en el moment de signar l'informe de valoració del concurs. A continuació, es publicaran els premis  en la web de la Facultat de Ciències.

Els membres de la comissió de valoració signaran un document d'absència de conflicte d'interessos ([DACI](https://sge.ua.es/va/subvencions/documents/model-04-daci.docx)).

8.    Resolució i publicació dels resultats

Atès el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://ciencias.ua.es/va/activitats/concurs-fotografia/concurs-de-fotografia-sant-albert-magne.html>, que substitueix la notificació a les persones interessades i produeix els mateixos efectes.

A partir de l'endemà de la publicació de la resolució provisional de concessió, les persones interessades tindran un termini de 5 dies hàbils per a la presentació de les al·legacions que estimen pertinents, a través del correu electrònic de la Facultat de Ciències [kbfp.mtwoeetp@at.kz](file:///C:/Users/34703061E/AppData/Local/Temp/pid-10956/srxc.igrcovvw@fr.gm) l'assumpte de les quals ha de ser "Concurs de fotografia Sant Albert Magne 2024".

9.    Marc legal i pressupostari

La convocatòria de premi, amb referència 2024SBV173, que serveix de base reguladora, es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 600 euros, serà sufragada amb càrrec al capítol IV 04302L2983 del pressupost de la Facultat de Ciències. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

10. Obligació de les persones beneficiàries del premi

Els autors o autores de les fotografies premiades cediran tots els drets sobre aquestes, permesos per la legislació corresponent, en favor de la Facultat de Ciències, que es reserva el dret d'editar-les i utilitzar-les, sense afany de lucre i esmentant sempre la seua autora o autor.

Una vegada publicada la resolució de concessió de premis, les persones beneficiàries, per a fer efectiu el pagament dels premis, hauran d'emplenar:

-       la [declaració responsable](https://ciencias.ua.es/va/activitats/concurs-fotografia/documentacion/model-03-declaracio-responsable-2024.pdf).

-       la [fitxa de tercers](https://ciencias.ua.es/va/activitats/documentos/modelo-01-fitxer-de-tercers-val.pdf), (excepte PTGAS i PDI de la Universitat d'Alacant) juntament a la còpia del seu document d'identitat en vigor

Aquests documents s'hauran d'enviar al correu electrònic de la Facultat de Ciències [sphw.oaxcrpms@rb.in](mailto:syby.riggcbeg@po.rb), l'assumpte de la qual ha de ser "Concurs de fotografia de Sant Albert Magne 2024".

L'activitat subvencionada ha de realitzar-se entre l'any d'inici 2024 i l'any de fi 2024.

Les persones participants en el concurs seran responsables de les reclamacions que es pogueren produir per drets de propietat intel·lectual o d'imatge.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes.

11. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

12. Recursos

Contra la convocatòria, les bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la seua publicació, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 d'octubre del 2024

El rector en funcions

PD de signatura, la vicerectora de Cultura, Esport i Extensió Universitària

(Resolució de 3 de octubre de 2024)

Catalina Iliescu Gheorghiu





[Carretera Sant Vicent del Raspeig s/n  
03482 Sant Vicent del Raspeig - Alacant  
 Tel. 37 109 9288 - Fax 11 304 1658](https://www.google.es/maps/@69.035234,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12330&trk=tyah&trkInfo=tarId%4Q5845390631794%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)